
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για την κατα¬ 
σκευή του έργου «Κατασκευή Φράγματος Πανα- 

γιώτικο Ν. Μαγνησίας.. 

Χαρακτηρισμός ως διατηρητέου του κτιρίου που βρί¬ 
σκεται εντός των ορίων του οικισμού Ίμπρου (της 
τέως κοινότητας Ίμπρου) του Δήμου Σφακίων (Ν. 
Χανίων) και καθορισμός ειδικών όρων και περιορι¬ 


σμών δόμησης αυτού. 2 

Τροποποίηση ρυμοτομικού σχεδίου Ιωαννίνων στην ο¬ 
δό Χαόνων στο Ο.Τ. 118γ. 3 


ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης λόγω προ¬ 
σκύρωσης έκτασης στο Δήμο Αγίου Δημητρίου Ατ¬ 
τικής . 


ΑΠΟΦΑΣΕΙ Σ 

Αριθ. 1070751/7422/0010 (1) 

Αναγκαστική απαλλοτρίωση ακινήτων για την κατασκευή 
του έργου «Κατασκευή Φράγματος Παναγιώτικο Ν. 
Μαγνησίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του 
Β.Δ/τος 139/1971 «περί της αρμοδιότητος των νομαρχών 
προς κήρυξιν αναγκαστικών τινων απαλλοτριώσεων», ό¬ 
πως ισχύουν. 

2. Τις διατάξεις του άρθρου 33 του Ν.Δ/τος 3881/1958 
«περί έργων εγγείων βελτιώσεων». 

3. Τις διατάξεις του άρθρου 34 του Ν. 2040/1992. 

4. Την Α.ΓΊ. 42317/15.7.1997 κοινή απόφαση των Υπουρ¬ 
γών Περιβάλλοντος, Χωροταξίας και Δημοσίων Έργων και 
Γεωργίας, σχετικά έγκριση των περιβαλλοντικών όρων. 

5. Την υπ’ αριθ. 3345/31.7.1998 έγκριση επέμβασης σε 
δασικές εκτάσεις του Δασαρχείου Βόλου. 


6. Την 1090930/ 1667/0006Β/31.7.1998 (ΦΕΚ 857/ 
12.8.1998) κοινή απόφαση του Πρωθυπουργού και του Υ¬ 
πουργού Οικονομικών, σχετικά με ανάθεση αρμοδιοτήτων 
στον Υφυπουργό Οικονομικών Γ. Δρύ, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή του έργου «Κατασκευή του Φράγματος Παναγιώτι- 
κο», έκτασης συνολικού εμβαδού 194.014 μ 2 που βρίσκε¬ 
ται στην Κοινότητα Νεοχωρίου Νομού Μαγνησίας και 
εικονίζεται με κλίμακα 1:2.000 στο από 30.7.1998 κτημα- 
τολογικό διάγραμμα το οποίο έχει συντάξει ο Γιάννης Δη¬ 
μούλης και έχει θεωρήσει η Παιδοπούλου Κλαίρη για τη 
Δ/νση ΠΕΧΩΠΕ της Νομαρχιακής Αυτοδιοίκησης Μαγνη¬ 
σίας η Παπαδοπούλου Κλαίρη και στον αντίστοιχο κτημα¬ 
τολόγιό πίνακα τον οποίο έχουν συντάξει οι Ν. Μανού- 
δης, Σ. Ρέτσιος και Μ. Αγγελούσης και έχει θεωρήσει ο Δι¬ 
ευθυντής Τ.Υ. Ν. Δογκάνης. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: Μαλαμάκης Παναγιώτης, 2) Σκρέτας 
Αντώνιος, 3) Καπουρνιώτης Απόστ., κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη του Δημοσίου που θα αντιμετωπισθεί από τις πι¬ 
στώσεις της ΣΑΕΠ Θεσσαλίας 006/2 ενάριθμο έργο 
9806529, χαρακτηρίζεται δε ως κατεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΔΡΥΣ Γ. ΑΝΩΜΕΡΙΤΗΣ 

-♦- 

Αριθ. 18553/4140 (2) 

Χαρακτηρισμός ως διατηρητέου του κτιρίου που βρίσκε¬ 
ται εντός των ορίων του οικισμού Ίμπρου (της τέως 
κοινότητας Ίμπρου) του Δήμου Σφακίων (Ν. Χανίων) 
και καθορισμός ειδικών όρων και περιορισμών δόμη¬ 
σης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1 . Τις διατάξεις των άρθρων 3 και 4 (παρ. 2)του Ν. 1577/ 
1985 «Γενικός Οικοδομικός Κανονισμός» (Α' 210), που 
τροποποιήθηκαν με το άρθρο 1 (παρ. 1 και 2) του Ν. 

1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/92 (Α' 154) και αντικατα- 
στάθηκε με την παρ. 2α του άρθρου 1 του Ν. 2469/1997 
(Α' 38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Εργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Διευ¬ 
θύνσεων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων - πλην Γενικής Γραμ¬ 
ματείας Δημοσίων Έργων» (ΦΕΚ 1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 5.2.1999 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το υπ’ αριθ. πρ. 3123/372/99/5.2.1999 έγγραφο της 
Διεύθυνσης Πολεοδομικού Σχεδιασμού και το γεγονός ό¬ 
τι παρήλθε άπρακτη η προθεσμία της παρ. 2 του άρθρου 
4 του Ν. 1577/1985 όπως τροποποιήθηκαν με την παρ. 1 
του άρθρου 1 του Ν. 1772/1988, χωρίς να περιέλθουν 
στην ως άνω Υπηρεσία τυχόν αντιρρήσεις των ενδιαφε¬ 
ρομένων. 

7. Το γεγονός ότι από τις κανονισπκές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1 . Χαρακτηρίζεται ως διατηρητέο το κτίριο που βρίσκεται 
εντός των ορίων του οικισμού Ίμπρουτου Δήμου Σφακίων 
(Ν. Χανίων), φερόμενο ως ιδιοκτησία Σήφη Ζουλάκη, όπως 
φαίνεται σημειωμένο εντός κύκλου στο σχετικό πρωτότυ¬ 
πο διάγραμμα σε κλίμακα 1:5.000 που θεωρήθηκε με την 
18553/1999 πράξη του Προϊσταμένου της Δ/νσης Τοπο- 
γραφικών Εφαρμογών και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο, ό¬ 


πως αυτό φαίνεται στα υπάρχοντα στοιχεία τεκμηρίωσης 
(μελέτη αποτύπωσης και φωτογραφίες) και δεν περιλαμ¬ 
βάνονται τυχόν μεταγενέστερα στοιχεία που αλλοιώνουν 
την αρχική αρχιτεκτονική φυσιογνωμία του κτιρίου. Ο κα¬ 
θορισμός αυτών των στοιχείων πραγματοποιείται από την 
Επιτροπή Πολεοδομικού και Αρχιτεκτονικού Ελέγχου (Ε- 
ΠΑΕ). 

3. Στο χαρακτηριζόμενο ως διατηρητέο κτίριο επιτρέ¬ 
πονται οι εργασίες επισκευής και συντήρησης που συ¬ 
ντείνουν στην αποκατάσταση του αρχικού κτιρίου (στο 
τυπολογικό, μορφολογικό, κατασκευαστικό και διακο- 
σμητικό επίπεδο) και γίνονται κατά τρόπο συμβατό με την 
κατασκευαστική δομή και τεχνική του κτιρίου. 

4. Επιτρέπεται πλην της κατοικίας η χρήση του διατη¬ 
ρητέου κτιρίου ως «Τουριστικού ξενώνα». 

5. Επιτρέπεται η προσθήκη ορόφου στο διατηρητέο κτί¬ 
ριο σε τμήμα της κάτοψης αυτού, χωρίς υπέρβαση των ι- 
σχυόντων όρων δόμησης, όπως η ρύθμιση αυτή φαίνεται 
στο σχετικό πρωτότυπο διάγραμμα σε κλίμακα 1:100. που 
θεωρήθηκε με την ίδια πράξη του Προϊσταμένου της Δι¬ 
εύθυνσης Τοπογραφικών Εφαρμογών της παραγράφου 
1 και που αντίτυπό του σε φωτοσμίκρυνση δημοσιεύεται 
με την παρούσα απόφαση. 

6. Δεν επιτρέπεται, πλην της ανωτέρω προσθήκης, κά¬ 
θε άλλη προσθήκη καθ’ ύψος η κατ’ επέκταση του διατη¬ 
ρητέου κτιρίου. 

7. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο, πλην των α¬ 
ναγκαίων επιγραφών, περιορισμένων διαστάσεων, που υ¬ 
ποδηλώνουν τη χρήση του. 

8. Για οποιαδήποτε άλλη επέμβαση στο εξωτερικό ή στο 
εσωτερικό του διατηρητέου κτιρίου, πλην εκείνων που ε¬ 
πιτρέπονται με την παρούσα απόφαση, απαιτείται η έ¬ 
γκριση της ΕΠΑΕ. 

9. Η ισχύς της παρούσας απόφασης αρχίζει από τη δη- 
μοσιεύσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα τπο 
Κυβερνήσεως. 

Αθήνα, 16 Ιουλίου 1999 

Με εντολή Υπουργού 
Ο Γεν. Γραμματέας 
ΗΛΙΑΣ ΜΠΕΡΙΑΤΟΣ 



ΕΘΝΙΚΟ ΓΤΠΟΓ**·€!0 

Αριθ. 432 (3) 

Τροποποίηση ρυμοτομικού σχεδίου Ιωαννίνων στην οδό 
Χαόνωνστο Ο.Τ. 118γ. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν.Δ. της 17.7.23 και ειδικότερα τα 
άρθρα 3 και 70 αυτού. 

2. Τις διατάξεις του Ν. 2508/97 (ΦΕΚ 124 Α') και ειδικό¬ 
τερα το άρθρο 25 παρ. 9α. 

3. Τις διατάξεις του Ν. 2242/94 (ΦΕΚ 162 Α') και ειδικό¬ 
τερα το άρθρο 3, παρ. 1. 

4. Την αρ. 30/1999 Εγκύκλιο του Υ.ΠΕ.ΧΩ.Δ.Ε. 

5. Το υπ 1 αριθμ. οικ. 6621/2.9.1998 έγγραφο της Δ/νσης 
Πολεοδομίας και Περιβάλλοντος της Ν.Α. Ιωαννίνων. 

6. Τις υπ’ αριθμ. 515/1998 και 584/1998 αποφάσεις του 
Δημοτικού Συμβουλίου του Δήμου Ιωαννιτών. 

7. Τη γνωμοδότηση του Περιφερειακού Σ.Χ.Ο.Π. που 
διατυπώθηκε στην πράξη 7/9.7.1999, αποφασίζουμε: 


Την τροποποίηση του ρυμοτομικού σχεδίου πόλεως Ιω¬ 
αννίνων στην οδό Χοάνων στο Ο.Τ. 118γ, με την έγκριση 
του υφιστάμενου δρόμου, τον χαρακτηρισμό του ως πε¬ 
ζοδρόμου και τη δημιουργία νέου Ο.Τ. 118δ, όπως φαίνε¬ 
ται στο θεωρημένο αρμοδίως διάγραμμα κλ. 1:500. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου, το ύψος της οποίας 
δεν μπορεί να προσδιοριστεί, κατά τις διατάξεις του αρ. 
29ΑτουΝ. 2081/92. 

Κατά της απόφασης αυτής επιτρέπεται προσφυγή σύμ¬ 
φωνα μετά οριζόμενα στο άρθρο 70 του Π.Δ. 30/96. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 16 Ιουλίου 1999 

Ο Γεν. Γραμ. Περιφέρειας 
ΔΗΜΗΤΡΗΣ ΚΑΛΟΥΔΙΩΤΗΣ 

ΑΝ ΑΚΟΙΝΩΣ ΕΙΣ 

(4) 

Ανακοίνωση παρακατάθεσης αποζημίωσης λόγω προ¬ 
σκύρωσης έκτασης στο Δήμο Αγίου Δημητρίου Αττι¬ 
κής. 

Δυνάμει του με αριθμό 4843/99 Γραμματίου Συστάσεως 
Παρακαταθήκης στις 23.7.1999: 1) ΟΔημήτριος Σαββί- 
δης του Μιχαήλ, κάτοικος Χιδηρών Μυτιλήνης και 2) η Δέ¬ 
σποινα Αποστράγγη συζ. Ευστρατίου, το γένος Σαββίδη, 
κάτοικος Ν. Ηρακλείου Αττικής, κατέθεσαν στο Ταμείο 
Παρακαταθηκών και Δανείων το ποσό του ενός εκατομ¬ 
μυρίου εννιακοσίων χιλιάδων ογδόντα έξι δραχμών 
(1.986.000) ως αποζημίωση, αποδοτέα στους Δικαιού¬ 


χους που θα αναγνωρισθούν με δικαστική απόφαση δια έ¬ 
κταση που προσκυρώθηκε με τα παρακάτω στοιχεία: 
Πράξη αναλογισμού Π.Γ.: 1/92 Π.Γ. Αργυρούπολης. 
Σκοπός: Λόγω ρυμοτομίας. 

Περιοχή: Δήμος Αγίου Δημητρίου Αττικής. 

Προσκυρωτέα έκταση Τ.Μ.:33,10τ.μ., υπό στοιχεία (11. 
15. 16.23. 10.' 11). 

Προσκυρωτέα κτίσματα: Δεν υπάρχουν. 

Απόφαση καθ. Τιμής Μονάδας: 1105/99 απόφαση του 
Μονομελούς Πρωτοδικείου Αθηνών. 

Αριθ. Δ. ΦΜΑ: 703/99 Δ.Ο.Υ. Αγίου Δημητρίου. 

(Αριθ. Διπλ. Δ.Ο.Υ. Γ Αθηνών 4738813/99). 

Η Πληρεξούσια Δικηγόρος 
ΜΑΓΔΑΛΗΝΗ Μ Π ΑΛΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




